ai4bharat/Pralekha huggingface dataset:
شہری ہوابازی کی وزارت
پرواز خدمات کے تحت کلبرگی سے تروپتی کے لئے براہ راست فضائی خدمات کا آغاز
نئی دہلی،11 جنوری 2021، ہندستان میں علاقائی سطح پر ہوائی رابطوں کو بہتر بنانے کی سمت میں ایک اور قدم بڑھاتے ہوئے اسٹار ایئر نے آج سے کرناٹک کے کلبرگی سے آندھراپردیش کے تروپتی کے درمیان یومیہ فضائی پرواز خدمت کا آغاز کیا ہے۔ یہ خدمت حکومت ہند کی اسکیم آر سی ایس –پرواز  اسکیم – پرواز ملک کا عام شہری) کے تحت شروع کی گئی ہے۔ پرواز اسکیم کے تحت دو مقاصد کا ہدف ہے ؛ پہلا ہے لوگوں کے لئے ہوائی سفر سستا کرنا اور دوسرا ہے ملک کے زیادہ تر علاقوں کو ہوائی خدمات کے بار ے میں لانا ہے۔ ا س کے لئے اب تک پانچ ہیلی پیڈ اور دو واٹر ایئروڈروم سمیت 53 ہوائی اڈوں اور 305 شاہراہوں پر فضائی خدمات شروع کردی گئی ہیں۔
پرواز اسکیم کے تحت کلبرگی ہوائی کے افتتاح کو حال ہی میں مکمل ہوا ہے۔ یہ ہوائی اڈہ ملک کا سب سے تیزی سے فروغ پانے والا ہوائی اڈہ بن گیا ہے۔ اس ہوائی اڈہ سے اب تک ایک ہزار سے زیادہ پروازیں کی گئی ہیں اور 43 ہزار سے زیادہ لوگوں نے اس کے ذریعہ سفر کیا ہے۔ اس خدمت میں منسلک افسران اور کارکنان کے وقف ہونے کے جذبے کی تقریب منانے کے لئے روٹ کے آغاز کے موقع پر شہری ہوا بازی کی وزارت اور ایئر پورٹ اتھارٹی آف انڈیا کے افسران موجود رہے۔
کلبرگی سے لے کر تروپتی کے درمیان راست پرواز خدمات کی مانگ ایئر پورٹ اتھارٹی آف انڈیا کو لگاتار ملتی رہی ہے۔ عام لوگوں کی مانگ کے علاوہ حیدر آباد کرناٹک چیمبر آف کامرس اینڈ انڈسٹری  کی بھی ایک اپیل شامل ہے۔ تروپتی کو آندھراپردیش کی روحانی راجدھانی کہا جاتا ہے۔ تروپتی بالا جی مندر کے نام سے مشہور شری ونکٹیشور سوامی مندر دنیا کے ان مقدس تیرتھ استھانوں میں شامل ہے جہاں سب سے زیادہ تعداد میں عقیدت مند آتے ہیں۔ اس مندر میں یومیہ پچاس ہزار سے ایک لاکھ عقیدت مند ہرروز آتے ہیں۔ تروپتی بالا جی مندر کے علاوہ دیگر تاریخی مندروں اور قابل دید مقامات میں شری وینکٹیشور قومی پارک ڈیئر پارک،، تروپتی اور تالکونہ جھرنا، وغیرہ شامل ہیں۔ ملک کے عقیدت مندوں میں صدیوں پرانے تروپتی مندر کی مقبولیت سب سے زیادہ ہے۔ تروپتی واقع ترومالا ہل دنیا کا دوسرا سب سے پرانا راک ماؤنٹین ہے۔
ان دونوں شہروں کے درمیان براہ راست فضائیہ رابطہ نہ ہونے کی وجہ سے لوگوں کو سڑک یا ریل راستے کا متبادل چننا پڑتا تھا۔ تقریباً 630 میٹر طویل اس سفر میں سڑک سے 12 گھنٹے سے زیادہ ٹرین یا بس سے سفر کرنے میں 20 گھنٹے سے زیادہ کا وقت لگتا تھا اب لوگوں کے پاس فضائی سفر کا متبادل دستیاب ہوگا او ر لوگ اس طویل سفر کو محض 70 منٹ میں پورا کرسکتے ہیں۔
آر سی ایس –پرواز 3 کے تحت نیلامی کے عمل میں گزشتہ سال کلبرگی –تروپتی روٹ پر خدمت شروع کرنے کی بولی اسٹار ایئر نے جیتی تھی۔ ایئر لائن اس راستے پر اسٹار ایئر 3 ہفتہ وار اڑانیں چلائے گی اور اس کے لئے 50 مسافروں کی صلاحیت والے امبریئر-145 لکزری ہوائی جہاز کو خدمت میں لگایا گیا ہے۔ اس پرواز کو شروع ہونے کے ساتھ آر سی ایس –پرواز کے تحت اسٹار ایئر 24 راستوں پر خدمت کو چلارہی ہے۔
اس راستے پر پروازوں کے اوقات درج ذیل ہیں:
|
|
سفر کے آغاز کا مقام
|
|
منزل
|
|
روانگی
|
|
آمد
|
|
فریکوئنسی
|
|
کالا برگی
|
|
تروپتی
|
|
09:55
|
|
11:05
|
|
پیر ، بدھ، جمعہ ، اتور
|
|
تروپتی
|
|
کالا برگی
|
|
14:25
|
|
15:30
|
|
پیر ، بدھ، جمعہ ، اتور
ش ح۔ ش ت۔ج
Uno-287
(Visitor Counter : 120
وزیراعظم کا دفتر
وزیر اعظم جناب نریندر مودی سے امریکی وزیر دفاع لائیڈ جیمز آسٹن III کی ملاقات
نئی دہلی۔ 19 مارچ ہندوستان کے سرکاری دورے پر آئے امریکی وزیر دفاع لائیڈ جیمز آسٹن III نے آج صبح وزیر اعظم جناب نریندر مودی سے ملاقات کی۔ سکریٹری آسٹن نے وزیر اعظم کو صدر بائیڈن کی جانب سے مبارکباد پیش کی۔
وزیر اعظم نے دونوں ممالک کے مابین پرتپاک اور قریبی تعلقات کا خیرمقدم کیا ، جس کی جڑیں جمہوریت کے مشترکہ اقدار ، تنوع اور قوانین پر مبنی نظام کے تئیں عہد بستگی سے وابستہ ہیں۔
وزیر اعظم نے دونوں ممالک کے مابین منصوبہ جاتی شراکت داری کے لئے اپنے وژن کا خاکہ پیش کیا اورہند – امریکہ تعلقات میں دوطرفہ دفاعی تعاون کے اہم کردار پر زور دیا۔ انہوں نے وزیر دفاع آسٹن سے صدر بائیڈن کو ان کی جانب سے نیک خواہشات پیش کرنے کی درخواست کی۔
وزیر دفاع آسٹن نے دونوں ممالک کے مابین دوطرفہ دفاعی تعلقات کو مستحکم کرنے کے لئے امریکی حکومت کے جاری عزم کا اعادہ کیا۔ انہوں نے ہند بحر الکاہل کے خطے میں امن ، استحکام اور خوشحالی کے لئے منصوبہ جاتی شراکت داری کو مزید فروغ دینے کے لئے امریکہ کی شدید خواہش کا اظہار کیا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (
U-2795
(
وزیراعظم کا دفتر
وزیر اعظم نے قزاخستان میں صدارتی انتخابات میں جیت پر صدر قاسم جومارت توقایف کو مبارکباد دی
وزیر اعظم جناب نریندر مودی نے آج قزاخستان میں صدارتی انتخابات میں کامیابی پر صدر قاسم جومارت توقایف کو مبارکباد دی ہے۔
وزیر اعظم نے ٹویٹ کیا:
قزاخستان میں صدارتی انتخابات میں کامیابی پر صدر ایٹ توقایف کے زیڈ کو میری دل کی گہرائیوں سے مبارکباد۔
میں باہمی شراکت داری کو مزید مستحکم بنانے کے لیے مل کر کام کرتے رہنے کا منتظر ہوں ۔ ایٹ اکورڈا پریس۔  ‘‘
۔۔۔۔۔۔۔۔۔۔۔
ش ح۔ ح ا ۔ ن ا۔
U-12787
(
بجلی کی وزارت
ایس جے وی این ایس کے نیتور موری ایچ ای پی سرنگ کی کھدائی کا کام مکمل
اترا کھنڈ میں بجلی کی وزارت کے تحت ایس جے وی این ، سی پی ایس ای نے اپنے نیتور موری پن بجلی پروجیکٹ کی سرنگ کی کھدائی کا کام مکمل کرلیا ہے۔ایس جے وی این کے چیئرمین اور مینجنگ ڈائریکٹر جناب نند لال شرما نے60 میگاواٹ کے نیتور موری پن بجلی پروجیکٹ کی4.3 کلو میٹر لمبی کھدائی کاکام مکمل کرنے کے لئے آخری دھماکہ کیا۔ پروجیکٹ کی جگہ پر نئے تعمیر کئے جانے و الے آفس کمپلیکس ٹرانزٹ کیمپ اورٹاؤن شپ ‘‘ یمنا پریسر’’ کا بھی افتتاح کیاگیا۔
نیتور موری ایچ ای پی میں ہر سال 265.5 ملین بجلی کی یونٹیں پیدا کرنے کی صلاحیت ہے اور اترا کھنڈ ریاست کو رائلٹی کے طور پر 12 فیصد مفت بجلی حاصل ہوگی۔
ملازمین سے خطاب کرتے ہوئے جناب نند لال شرما نے کہا کہ‘‘ ایس جے وی این کے آئندہ نیتور موری ایچ ای پی کے سبھی سہولیات کے ساتھ آفس کمپلیکس کا افتتاح کرنے پر اُنہیں خوشی محسوس ہورہی ہے۔ مذکورہ پروجیکٹس سے بھارتی حکومت کے ہمارے ملک کو چوبیسوں گھنٹے بجلی فراہم کرنے کے عہد کو مزید تیز کیاجاسکے گا اور 2040 تک 25 ہزار میگاواٹ کی ایک کمپنی بننے کے لئے ایس جے وی این کے مشترکہ ویژن کی حصولیابی کی راہ بھی ہموار ہوگی۔ پروجیکٹ کی بروقت تکمیل کے ساتھ ساتھ ملازمین کی بہبودکے ایس جے وی این ایس کے عہد کااظہار ہے’’۔
انہوں نےایس جے وی این کے ملازمین اور ٹھیکےداروں کے نمائندوں سے کووڈ کے مناسب طریقہ کار اور حفاظتی ضابطوں پر سختی سے عمل کرنے کی اپیل کی ۔
ایس جے وی این پروجیکٹ سے تیار کی گئی بجلی کی ترسیل کے لئے تقریباً 37 کلو میٹر طویل اپنی خود کی ترسیلی لائن تعمیر کررہی ہے۔جسے اپریل 2022 تک مکمل کرنے کانشانہ ہے۔
پروجیکٹ کے نفاذ سے علاقے اور بالخصوص متاثرہ کنبوں کو فائدہ حاصل ہوگا۔کیونکہ دس سالوں تک ہر مہینے بجلی کی 100 یونٹوں کی قیمت کے برابر اُنہیں رقم فراہم کی جائے گی۔ ایس جے وی این کارپوریٹ سوشل ریسپونسیلبٹی کے تحت پروجیکٹ کے قرب وجوار میں مختلف ترقیاتی کاموں پر بھی کام ہورہا ہے۔
سماجی انصاف اور تفویض اختیارات کی وزارت
ایس سی/ او بی سی طلبا کے لئے مفت کوچنگ
- گزشتہ پانچ ربس میں ایس سی اور او بی کی طلبہ کے لئے مفت کوچنگ کی سنٹرل سیکٹر اسکیم کے تحٹ 74 کروڑ روپے سے زیادہ خرچ کئے گئے۔
- ایس سی اور او بی سی طلبا کے لئے مفت کوچنگ اسکیم سے گزشتہ پانچ برسوں کے دوران 8761 طلبا مستفید ہوئے۔
ایس سی اور او بی سی طلبا کے لئے مفت کوچنگ کی سنٹرل سیکٹر اسکیم اقتصادی طور پر کمزور درج فہرست ذاتوں اور دیگر پسماندہ طبقات کے طلبہ کے لئے مقابلہ جاتی امتحانات کے سلسلے میں کوچنگ فراہم کرانے کے لئے عمل میں لائی جارہی ہے۔ اور اس میں اڈیشہ اور راجستھان بھی شامل ہیں۔
سنٹرل سیکٹر اسکیم ہونے کی وجہ سے اس اسکیم کے تحت ریاست گیر یا ضلع گیر علیحدہ فنڈ مختص کئے جانے کی کوئی گنجائش نہیں ہے۔ گزشتہ پانچ برسوں کے دوران اس اسکیم کے تحت کئے گئے مجموعی اخراجات کی تفصیل اس طرح سے ہے:۔
|
|
سال
|
|
اخراجات 
|
|
2017-18
|
|
19.84
|
|
2018-19
|
|
14.87
|
|
2019-20
|
|
13.26
|
|
2020-21
|
|
11.96
|
|
2021-22
|
|
14.98
: گزشتہ پانچ برسوں کے دوران 8761 طلبا مقابلہ جاتی امتحانات بشمول، یوپی ایس سی، ایس پی ایس سی، جے ای ای، این ای ای ٹی، ایس اے ٹی اور جی آر ای امتحانات کے لئے اس اسکیم سے مستفید ہوئے۔
: مفت کوچنگ اسکیم کے تحٹ دستیاب مجموعی سیٹوں میں سے تیس فیصد سیٹیں طالبات کے لئے مخصوص ہیں۔ اس اسکیم کے تحت معذور طلبہ کے لئے سیٹیں مخصوص نہیں ہیں۔
یہ جانکاری سماجی انصاف اور تفویض اختیارات کی وزیر مملکت محترمہ پرتما بھومک نے آج لوک سبھا میں ایک تحریری جواب میں دی۔
وزیراعظم کا دفتر
وزیراعظم کل راشٹریہ سوچھتا کیندر کا افتتاح کریں گے
وزیراعظم جناب نریندر مودی 8 اگست2020 کو راشٹریہ سوچھتا کیندر کا افتتاح کریں گے جو سوچھ بھارت مشن پر ایک تعاملی تجرباتی مرکز ہے۔ مہاتما گاندھی کو خراج عقیدت کے تحت راشٹریہ سوچھتا کیندر  کو پہلی مرتبہ وزیراعظم کے ذریعے گاندھی جی کے چمپارن ستیہ گرہ کی صدی سال گرہ کے موقع پر 10 اپریل 2017 کو اعلان کیا گیا تھا۔
آر ایس کے کے قیام سے آنے والی نسلیں دنیا کے سب سے بڑے طرز عمل کی تبدیلی مہم سوچھ بھارت مشن کے کامیاب سفر سے صحیح ڈھنگ سے واقف ہو پائیں گی۔ آر ایس کے میں ڈیجیٹل اور آؤٹ ڈور انسٹالیشن کے متوازن امتزاج سے سوچھتا اور متعلقہ پہلوؤں کے بارے میں مختلف اطلاعات، بیداری اور جانکاریاں حاصل ہوں گی۔ متعدد طریقہ کار اور سرگرمیوں کے پیچیدہ عمل کو مکمل شکل میں بہتر ڈھنگ سے سیکھنے، بہترین طور طریقوں ، عالمی اصولوں، کامیابی کی کہانیوں اور موضوعاتی پیغامات کے ذریعے پیش کیا جائیگا۔
ہال ایک میں شرکاء کو ایک انوکھے 360 ڈگری آڈیو ویزول دلکش شو کا تجربہ ہوگا جو ہندوستان کی سوچھتا کی کہانی دنیا کی تاریخ میں سب سے بڑے طرز فکر کی تبدیلی مہم کے سفرکو بیان کریگا۔ ہال 2 میں انٹریکٹیو ایل ای ڈی پینلوں، ہولوگرام باکس، انٹریکٹیو گیم وغیرہ کی پوری سیریز ہے جو بابائے قوم مہاتما گاندھی کے سوچھ بھارت وِژن کو حقیقت بنانے کیلئے کئے گئے مختلف قابل ذکر کاموں کی کہانی بتائے گی۔ آرایس کے سے متصل لان میں کھلے میں آسمان کے نیچے پیش کیے جانے والے ڈسپلے کے دوران ایسی تین نمائشیں پیش کی جائیں گی جو ستیہ گرہ سے لیکر سوچھ گرہ تک ہندوستان کے سفر کا ذکر ہے۔ اس مرکز کے چاروں طرف تعمیر کردہ فنی تصاویر پر مبنی دیواریں بھی مشن کی کامیابی کے بنیادی اجزاء کو پیش کریں گے۔
آر ایس کے کا دورہ کرنے کے بعد وزیراعظم آر ایس کے کے اینتھی تھیٹر میں دہلی کے 36 اسکولی طلباء کے ساتھ بات چیت کریں گے جو 36 ریاستوں اور مرکز کے زیرانتظام علاقوں کی نمائندگی کریں گے۔ اس دوران سماجی دوری کے ضابطوں پر عمل کیا جائیگا۔ اس کے بعد وزیراعظم کا قوم کے نام خطاب ہوگا۔
سوچھ بھارت مشن نے ہندوستان میں دیہی سوچھتا کے نقطہ نظر کو مکمل طور پر بدل دیا ہے اور 55 کروڑ سے بھی زائد لوگوں کے رویے میں قابل ذکر تبدیلی لاکر انہیں کھلے میں رفع حاجت کے بجائے بیت الخلاء کا استعمال کرنے کیلئے کامیابی کے ساتھ تحریک دیا ہے۔ اس کے لئے ہندوستان کو بین الاقوامی برادری نے کافی سراہا ہے اور اس کے ساتھ ہی ہم نے بقیہ دنیا کے لئے ایک مثال پیش کی ہے۔ یہ مشن اب اپنے دوسرے مرحلے میں ہے جس کا ہدف ہندوستان کے گاؤں کو او ڈی ایف  سے بھی آگے لے جاکر او ڈی ایف پلس کی سطح پر پہنچانا ہے جس کے تحت او ڈی ایف کے درجے کو بنائے رکھنے کے ساتھ ساتھ سبھی کیلئے ٹھوس اور سیال فضلات کے بندوبست کویقینی بنانے پر بھی توجہ مرکوز کی جارہی ہے۔
م ن۔م ع۔ ع ن
U NO: 4393
(
ہنر مندی کے فروغ اور صنعت کاری کی وزارت
عالمی ہنر مندی کے بین الاقوامی مقابلے 2019 کے لئے ٹیم انڈیا کا اعلان
نئیدہلی یکم اگست ۔روس کے کازن شہر میں منعقدہونے والے عالمی ہنر مندی کے بین الاقوامی مقابلے 2019 میں ہندوستان کی 17ریاستوں اور مرکز کے انتظام والے علاقوںسے 48 شرکا ہندوستان کی نمائندگی کریں گے ۔ یہ مقابلہ ہر دوسال میں ایک بار منعقد ہوتا ہے۔ اس بار 22 اگست سے 27 اگست تک منعقد ہوگا۔
ملک بھرسے ضلع ،ریاست ،علاقائی اور قومی سطح کی 500سے زیادہ مقابلوں کے ذریعہ امیدواروں کا انتخاب کیا گیا ہے۔ مقابلے میں حصہ لینے والوں کی اوسط عمر 22سال ہے جبکہ سب سے کم عمر 17سال ہے۔
ہنرمندی کے فروغ اورصنعت کاری کی وزارت نے 48 رکنی دستے کا اعلان کیا ہے،جو دنیا میں ہنر مندی کی مہارت کے سب سے بڑے پروگرام میں ہندوستان کی نمائندگی کریں گے ۔اس مقابلے کو عالمی ہنر مندی کے بین الاقوامی مقابلے کا نام دیا گیا ہے اور اسے ہنرمندی کے لئے اولمپکس کا بھی نام دیا گیا ہے ۔ اس میں 60 ملکوں کے 1500سے زیادہ امیدوار ہنرمندی کے 55 مقابلوں میں حصہ لیں گے ۔ ہندوستان موبائل روبوٹکس ، پروٹو ٹائپ ماڈلنگ ، ہئر ڈریسنگ ، بیکنگ ، کنفیکشنری اور پیٹی سری ،ویلڈنگ ، اینٹیں بچھانے ، کارپینٹنگ ،فلورسٹری سمیت 44 ہنرمندی مقابلے میں شرکت کریں گے۔
ہنرمندی کے فروغ اور صنعت کاری کی وزارت کی نگرانی میں نیشنل اسکل ڈیولپمنٹ کارپوریشن 2011 کے بعدسے اس مقابلے میں ہندوستانی وفدکی قیادت کررہا ہے ۔ 2017 میں ابوظہبی میں پچھلے مقابلے کے دوران بھارت نے مہارت میں ایک چاندی کا ایک کانسے کا اور 9 دیگر تمغے جیتے تھے۔ ہندوستان نے 56 ملکوں میں 19 واں مقام حاصل کیا تھا۔اس مقابلے میں اس کی یہ سب سے بہترین کارکردگی رہی ۔
عالمی ہنرمندی 2019 کے لئے ٹیم انڈیا کا انتخاب جنوری 2018 میں شروع ہوا تھا اور انڈیا اسکل مقابلوں سے متعلق ایک اسکیم کے شروع ہونے کے ساتھ اس کا آغاز ہوا تھا۔ مارچ اور اپریل 2018 کے درمیان ضلع اورریاستی سطح کے 500 مقابلوں کا اہتمام کیا گیا تھا اور ان مقابلوں میں جیتنے والی ٹیموں نے 4 ریجنل یاعلاقائی مقابلوں میں بھی حصہ لیا تھا ،جس کا اہتمام جے پور ، لکھنؤ، بنگلور اور بھونیشور میں کیا گیا تھا۔
علاقائی مقابلوں سے جیتنے والوں نے قومی مقابلے میں بھی حصہ لیا تھا جو2سے 6 اکتوبر 2018 کو دہلی میں ایروسٹی گراؤنڈ پر منعقد ہوا تھا۔
ٹیم انڈیا کا اعلان کرتے ہوئے ہنر مندی کے فروغ اورصنعت کاری کے وزیر ڈاکٹر مہندر ناتھ پانڈے نے کہا کہ عالمی ہنر مندی کے مقابلے کے ذریعہ ہمارا مقصد ملک میں نوجوانوںکو مواقع فراہم کرنا ہے تاکہ وہ مقابلے میں حصہ لے سکیں اور دنیا بھر میں اپنے تجربوں سے کچھ سیکھ سکیں ۔ انہوں نے کہا کہ اس طرح کے اقدامات بین الاقوامی معیارات میں ہماری ہنر مندی کو فروغ دینے میں بھی مدد کرتے ہیں ۔ انہوں نے کہا کہ یہ مقابلے ہندوستان میں پیشہ ورانہ تربیت کے مجموعی معیار کو بہتر بنائیں گے۔ میں اب تک کے ان کے سفر کے لئے انہیں مبارکباددیتا ہوں۔
ماروتی سزوکی ، مہندرا اینڈ مہندرا ، ٹویوٹا،فیسٹو ،وی ایل سی سی ، گاڈریج ، ایگزالٹا ،اپولو ، برگر پینٹس ،سسکو ، کیپل ،سینٹ ،گوبین ، پرل اکاڈمی انسٹی ٹیوٹ آف ہوٹل منجمنٹ سمیت 100سے زیادہ کارپوریٹس تعلیمی ادارے اس پہل کی حمایت میں آگے آئے ہیں۔ ان کارپوریٹس نے ایک ماسٹر ٹرینر / ایکسپرٹ کی نشاندہی میں بھی مدد کی ہے ، جو ہرکمپٹیٹر  کو تربیت فراہم کرتا ہے اور روز مرہ کی بنیاد پر ان کی پیش رفت کی نگرانی کرتا ہے۔
۰۰۰۰۰۰۰۰۰۰۰۰۰۰۰۰۰۰۰۰۰
U-3552
(Visitor Counter : 44
ٹیکسٹائلز کی وزارت
56934 بنکروں کو ہنر مندی میں اضافے کے لئے تربیت فراہم کی گئی
ٹیکسٹائل کی وزارت 28 بنکروں کے سروس سینٹر کے ذریعے ہینڈ لوم ورکروں کے لئے تربیتی پروگرام چلا رہی ہے
نئی دلّی ، 22 جولائی/ ٹیکسٹائل کی وزارت بنکروں کے 28 سروس سینٹروں  کے ذریعے ہینڈ لوم کے ورکروں کے تربیتی پروگرام چلا رہی ہے ۔ یہ ڈبلیو ایس سی وزارت کے انتظامی کنٹرول کے تحت ملک کے مختلف حصوں میں کام کر رہے ہیں ۔ 16-2015 ء سے 21-2020ء تک 56934 بنکروں کو ، اُن کی صلاحیت میں اضافہ کرنے کی خاطر تربیت فراہم کی گئی ، جن میں 5498 بنکروں کا تعلق اتر پردیش ہے۔
ٹیکسٹائل کی وزارت کے ذریعے ہینڈ لوم کے فروغ اور ہینڈ لوم کے بنکروں کی بہبود کے لئے پورے ملک میں مندرجہ ذیل اسکیمیں چلا رہی ہیں :
- نیشنل ہینڈ لوم ڈیولپمنٹ پروگرام  ۔
- جامع ہینڈ لوم کلسٹر ترقیاتی اسکیم  ۔
- ہینڈ لوم کے بنکروں کی جامع بہبود اسکیم  ۔
- سوت کی سپلائی اسکیم  ۔
مذکورہ بالا اسکیموں کے تحت خام مال ، ہڈیوں اور متعلقہ سامان کی خریداری ، ڈیزائن میں اختراعات اور بنیادی ڈھانچے کے فروغ ، ہنرمندی میں اضافے ، لائٹنگ یونٹ ، ہینڈ لوم کی فروخت وغیرہ کے لئے رعایتی شرحوں پر قرضوں پر فراہمی کے ساتھ مالی امداد فراہم کی جاتی ہے ۔
ہنر مندی میں اضافہ ایک مسلسل عمل ہے ۔ اس سلسلے میں بنائی ، رنگائی ، ڈیزائن وغیرہ جیسے تکنیکی شعبوں کے لئے ہینڈ لوم کےورکروں کو قومی ہینڈ لوم ترقیاتی پروگرام  ، جامع ہینڈ لوم کلسٹر ترقیاتی اسکیم  اور اب سمرتھ - صلاحیت سازی میں تربیت کی جا رہی ہے ۔
یہ معلومات ٹیکسٹائل کی وزیر مملکت محترمہ درشنا جاردوش نے آج راجیہ سبھا میں ایک سوال کے تحریری جواب میں فراہم کیں ۔
۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔ ۔ ۔ ۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔ ۔ ۔ ۔ ۔

U.No. 6863
(Visitor Counter : 120
کوئلے کی وزارت
کوئلے کا شعبہ 2027 تک 67 فرسٹ مائل کنکٹی وٹی پروجیکٹ مکمل کرے گا
کوئلے کی ماحول دوست اور موثر نقل و حمل پر توجہ دی جارہی ہے
کوئلہ کی وزارت کے ایڈیشنل سکریٹری جناب ایم ناگاراجو آج یہاں کوئلہ کمپنیوں کے فرسٹ مائل کنکٹی وٹی  پروجیکٹوں کی پیشرفت کا جائزہ لینے کے لیے ایک جائزہ میٹنگ کی صدارت کی۔ کوئلے کی وزارت نے 67 ایف ایم سی پروجیکٹس  شروع کئے ہیں جن کی صلاحیت سالانہ 885 میٹرک ٹن کوئلہ لوڈ کرنے کی ہے۔ یہ پروجیکٹ 2027 تک مکمل ہو جائیں گے۔
کانوں میں کوئلے کی روڈ ٹرانسپورٹیشن کو ختم کرنے کے لیے، وزارت نے ایف ایم سی پروجیکٹ کے تحت کوئلے کی مشینی نقل و حمل اور لوڈنگ کے نظام کو بہتر بنانے کے لیے ایک منصوبہ تیار کیا ہے۔ کرشنگ، کوئلے کا سائز، اور فوری کمپیوٹر کی مدد سے لوڈنگ کول ہینڈلنگ پلانٹس  اور ریپڈ لوڈنگ سسٹم کے ساتھ ایس آئی ایل او کے فوائد ہیں۔
کم دستی مداخلت، درست پہلے سے وزن شدہ مقدار، تیز لوڈنگ، اور کوئلے کا بہتر معیار ایف ایم سی پروجیکٹس کے تمام فوائد ہیں۔ اگر لوڈنگ کا وقت کم کیا جائے تو ریک اور ویگنیں زیادہ آسانی سے دستیاب ہوں گی۔ سڑکوں پر ٹریفک کم ہونے کا مطلب ہے آلودگی میں کمی اور ڈیزل کی کھپت میں کمی۔
کوئلہ کی وزارت نے مالی سال 2025 میں 1.3 بلین ٹن کوئلہ اور مالی سال 2030 میں 1.5 بی ٹی کوئلہ پیدا کرنے کا ہدف مقرر کیا ہے تاکہ درآمد شدہ کوئلے کی جگہ ملک میں کانوں سے نکالے گئے کوئلے کو استعمال کرکے کر ہندوستان کے توانائی کے تحفظ میں اضافہ ہوسکے اور آتم نربھر بھارت کو حقیقت بنایا جا سکے۔ اس کا ایک اہم مقصد کوئلے کے ماحول دوست، تیز اور سستے ٹرانسپورٹیشن کو فروغ دیناہے۔
۔۔۔۔۔۔۔۔۔۔۔
ش ح۔ا گ۔ن ا۔
U-4847
(Visitor Counter : 57
سٹرک ٹرانسپورٹ اور شاہراہوں کی وزارت
وزیراعظم مغربی بنگال کے جلپائی گُڑی ضلع میں 1938 کروڑروپے کی لاگت والے نیشنل ہائی ویز پروجیکٹ کا سنگ بنیادرکھیں گے
نئیدہلی07فروری۔وزیراعظم جناب نریندر مودی کل مغربی بنگال کے شمالی علاقے کی شاہراہ نمبر این –ایچ -31 -ڈی کے فلاکتا –سلسلا باری سیکشن کو چار لین کا بنائے جانے کے کام کا سنگ بنیاد رکھیں گے۔قومی شاہراہ کا یہ 41.7 کلومیٹر طویل حصہ ریاست کے جلپائی گڑی ضلع میں ہے ۔اس پروجیکٹ کا تعمیر 1938 کروڑروپے کی لاگت سے کی جائے گی ۔
اس پروجیکٹ کی تکمیل کے بعدسلسلا باری اور علی پوردوار سے سلی گوڑی کی دوری تقریباََ 50 کلومیٹر کم ہوجائے گی۔ یہ ریلوے اور ہوائی اڈے پر بہتررسائی کے لئے سلی گوڑی تک پہنچنے کا آسان راستہ ہوجائے گا۔اس قومی شاہراہ پر اس خطے کی چائے اور دیگر پیداوار کی بازاروں تک باربرداری میں بہتری پیدا ہوگی۔ اس بہتر رابطہ کاری کے نتیجے میں اس خطے کی سیاحت میں بھی اضافہ ہوگا ۔ جس کے نتیجے میں مجموعی طور پر ریاست کی سماجی ،معاشی سرگرمیوں میں زبردست اضافہ ہوگا اور مقامی لوگوں کے لئے روز گار کے مواقع پیداہوں گے۔
۰۰۰۰۰۰۰۰۰۰۰۰۰۰۰۰۰۰۰۰۰
U-758
(Visitor Counter : 59
ا قتصادی امور کی کابینہ کمیٹی
کابینہ نے برہمپتر کریکر اینڈ پولی مر لمٹیڈ کے انتظامی کنٹرول کی منتقلی کو منظوری دی
نئی دہلی،24؍دسمبر:وزیر اعظم جناب نریندر مودی کی صدارت میں اقتصادی امور سے متعلق کابینہ کمیٹی نے پیٹرولیم اور قدرتی گیس کی وزارت کے کیمیکلز اور پیٹرو کیمیکلز محکمے کی آسام گیس کریکر پروجیکٹ  کو نافذ کرتے ہوئے مرکزی زمرے کی سرکاری کمپنی برہمپتر کریکر اینڈ پولی مر لمٹیڈکے انتظامی کنٹرول کو منتقل کرنے کو منظوردے دی ہے۔
سی سی ای اے نے درج ذیل کو بھی منظوری دی ہے:
- کم از کم انٹرنل ریٹ آف ریٹرن 10 فیصد برقرار رکھنے کے لئے پلانٹ کو 15سال تک چلانے کے لئے بی سی پی ایل کو فیڈ اسٹاک سبسیڈی دینا۔آئی آر آر 10 فیصد لانے کے لئے بی سی پی ایل نے پلانٹ کو 15 سال تک چلانے کے پروجیکٹ کے لئے تقریباً 4600کروڑ روپے کے فیڈ اسٹاک سبسیڈی کا تخمینہ لگایا ہے۔ بی سی پی ایل آئندہ مالی سال سے مسلسل سالانہ بنیاد پر تجاویز پیش کرے گی اور انتظامی وزارت ؍محکمہ وزارت خزانہ کے مشورے سے تجویز کی جانچ کا نظام فروغ دے گا۔
- پیٹرولیم اور قدرتی گیس کی وزارت سی سی ای اے کے 2006 ء کی سابقہ منظوری میں مذکور پروجیکٹ کے لئے پابند عہد مقدار اور معیار کے فیڈ اسٹاک کی سپلائی سے متعلق سرکاری زمرے کی کمپنیوں کے توسط سے فوری انتظام کرے گی۔
اس پروجیکٹ کو آسام معاہدے کے نفاذ کے ایک جزو کے طورپر دیکھا جارہا ہے۔اس سے ملک کے شمال مشرقی خطے کی ترقی کو فروغ حاصل ہوگا اور روزگار کے مواقع میں اضافے کے ذریعے آسام کے لوگوں کی سماجی-اقتصادی صورتحال کو بہتر بنانے میں بھی مدد ملے گی۔
اقلیتی امور کی وزارتت
مختلف ریاستوں میں اقلیتوں کے لئے اسکیمیں اورپالیسیاں
نئی دہلی،5مارچ :حکومت پردھان منتری جن آروگیہ یوجنا، پردھان منتری مدرایوجنا ، پردھان منتری کسان سمان ندھی ، پردھان منتری اجولا یوجنا ، پردھان منتری آواس یوجنا ، بیٹی بچاو بیٹی پڑھاو یوجنا ، جیسی اسکیموں کے ساتھ مدھیہ پردیش کی ریاست سمیت پورے ملک میں اقلیتوں بالخصوص معاشی طورسے کمزوراورمحروم طبقوں سمیت معاشرے کے ہرطبقے کی فلاح وبہبود اورانھیں اوپراٹھانے کے لئے مختلف اسکیمیں نافذ کررہی ہے ۔ وزارت خصوصی طورسے مرکز کی طرف سے نوٹیفائیڈ کئے گئے 6 اقلیتی طبقوں کے لئے جن میں بودھ ، عیسائی ، جین ، پارسی ، مسلم اورسکھ شامل ہیں ، کے لئے مختلف پروگرام اوراسکیمیں نافذ کررہی ہیں ۔ یہ اسکیمیں حسب ذیل ہیں :طلبا کو تعلیمی اعتبارسے بااختیاربنانے کے لئے پری میٹرک اسکالرشپ اسکیم ، پوسٹ میٹرک اسکالرشپ اسکیم ، میرٹ کم مینس پرمبنی اسکالرشپ اسکیممولانا آزاد نیشنل فیلو شپ اسکیم مالی امدادکی شکل میں فیلو شپ فراہم کرنانیا سویرا۔ فری کوچنگ اور متعلقہ اسکیم ۔اس اسکیم کا مقصد اقلیتی طبقوں سے تعلق رکھنے والے طلباء / امیدواروں کو مفت کوچنگ فراہم کرنا ہے تاکہ وہ تکنیکی /پیشہ وارانہ کورسیز کے داخلہ امتحانات اورمقابلہ جاتی امتحانات کوالیفائی کرسکیں ۔پڑھو پردیش ۔ بیرون ملک اعلیٰ مطالعات کے لئے تعلیمی قرضوں پر اقلیتی طبقوں کے طلباء کے لئے سود سبسیڈی کی اسکیم ۔نئی اڑان ۔ یوپی ایس سی اسٹیٹ پبلک سروس کمیشن اور اسٹاف سلیکشن کمیشن وغیرہ کے ذریعہ منعقد کرائے گئے پریلیمنری امتحانات پاس کرنے والے طلباء کے لئے امدادنئی روشنی ۔اقلیتی طبقوں سے تعلق رکھنے والی خواتین کی لیڈرشپ کی نشونما ءسیکھو اورکماؤ ۔ 14سے 35سال کی عمرکے نوجوانوں کے لئے ہنرمندی کے فروغ کی اسکیم اور اس اسکیم میں موجودہ ورکروں اوردرمیان میں ہی اسکول چھوڑنے والے طلباء کے روزگارکو بہتربنانے کا بھی مقصد ہے ۔پردھان منتری جن وکاس کاریہ کرم کو مئی 2018 میں تشکیل نو کیاگیاتھا جسے ایم ایس ڈی پی کے نام سے بھی پہلے جاناجاتاتھا۔یہ تعلیم ، ہنر اورصحت کے شعبوں میں اثاثوں کی تشکیل کے لئے نشان زد اقلیتی غلبے والے علاقوں میں معاشرے کے سبھی طبقوں کے فائدے کے لئے نافذ کی گئی ہے ۔جیو پارسی ۔ہندوستان میں پارسیوں کی گھٹتی آبادی کو روکنے کے لئے اسکیماستاد۔ استاد مئی 2015 میں شروع کی گئی تھی اس کا مقصد ترقی کے لئے روایتی دستکاری اورآرٹس میں تربیت اورہنرمندی کو جدیدبناناہے ۔نئی منزل ۔ نئی منزل اسکیم مئی 2015 میں درمیان میں اسکول چھوڑنے والے طلباء کی باقاعدہ اسکولی تعلیم اورہنرمندی کی یہ ایک اسکیم ہے۔
اقلیتی امورکے مرکزی وزیرجناب مختارعباس نقوی نے آج لوک سبھا میں ایک تحریری جواب میں بتایاکہ مذکورہ اسکیموں کے علاوہ وزارت اسٹیٹ وقف بورڈ وں کو مستحکم کرنے کے لئے بہت سی دیگر اسکیمیں بھی نافذکررہی ہے اور سالانہ حج سفرکے لئے انتظامات کے لئے کئی اسکیمیں نافذ کررہی ہے ۔ انھوں نے بتایاکہ اقلیتی امورکی وزارت پردھان منتری جن وکاس کاریہ کرم نافذ کررہی ہے ۔
عملے، عوامی شکایات اور پنشن کی وزارت
سیکرٹری ڈی اے آر پی جی کے زیر صدارت جائزہ اجلاس، جے کے آئی آر اے ایم ایس کی پیشرفت اور اثرپذیری کا جائزہ
سرینگر،23؍جون انتظامی اصلاحات اور عوامی شکایات کے محکمے  کے مرکزی سکریٹری جناب وی سرینواس، آئی اے ایس نے آج جموں و کشمیر کے شکایات کے ازالے کے افسروں کے ایک اجلاس کی صدارت کی، جس کا مقصد جموں و کشمیر سول سکریٹریٹ میں جموں و کشمیر انٹیگریٹڈ شکایات کے ازالے اور نگرانی کے نظام  پورٹل پر شکایات کے ازالے کے طریقہ کار کی پیشرفت اور اثر پذیری کا جائزہ لینا تھا۔
اجلاس میں جموں و کشمیر کی عوامی شکایات کی سکریٹری ریحانہ بتول، ڈی اے آر پی جی کے سینئر افسران ، سی ایس سی ای گورننس سروسز انڈیا لمیٹڈ کے جے کے ایل جی جی سی کے نمائندوں، جے کے ایم پی آر ڈی کے نمائندوں اور انتظامی محکموں، ایچ او ڈی دفاتر اور اضلاع کے جموں و کشمیر کے تمام نوڈل افسران نے شرکت کی۔
اجلاس میں جے کے آئی آر اے ایم ایس پورٹل کے کام کاج سے متعلق مختلف پہلوؤں پر تفصیلی تبادلہ خیال کیا گیا۔ جموں و کشمیر میں شکایات کے ازالے کے طریقہ کار کو مضبوط بنانے کے لیے ایک روڈ میپ کے علاوہ منظم اپ گریڈیشن / تکنیکی ترقی ، صلاحیت سازی کے اقدامات اور جے کے آئی جی آر اے ایم ایس پورٹل کی باقاعدگی سے نگرانی وغیرہ پر بھی تفصیلی تبادلہ خیال کیا گیا۔
اجلاس کے دوران افسران سے خطاب کرتے ہوئے سیکرٹری ڈی اے آر پی جی نے صارف دوست اور موثر پورٹل کو برقرار رکھنے کی اہمیت پر روشنی ڈالی تاکہ شہری آسانی سے اپنی شکایات درج کراسکیں اور آسانی سے اس کی صورتحال کا سراغ لگا سکیں۔ سیکرٹری نے شہریوں کی شکایات کے فوری ازالے کی اہمیت پر زور دیا اور عوام میں زیادہ سے زیادہ اطمینان کو یقینی بنانے کے لیے نظام میں مسلسل بہتری کی ضرورت پر زور دیا۔ میٹنگ کے دوران انھوں نے مرکز کے زیر انتظام علاقے کے نوڈل افسر سے بات کرنے یا بحث میں حصہ لینے کے لیے بھی کہا اور انھوں نے فیلڈ اور سکریٹریٹ کے کئی افسروں کو بھی سنا۔ مزید برآں مرکزی سکریٹری نے خواہش ظاہر کی کہ جے کے ایل جی جی سی کے ذریعہ شکایات کے موثر ازالے کو یقینی بنانے کے لیے درج ذیل اقدامات شروع کیے جائیں:
-
شکایات کی اسکیم کے لحاظ سے درجہ بندی
-
شکایات کی نگرانی کا انٹیلی جنٹ ڈیش بورڈ تیار کرنا
-
شکایات کا آٹو روٹنگ
-
سیووتم اسکیم کے تحت تمام نوڈل افسران کے لیے صلاحیت سازی کے تربیتی پروگرام
-
سی پی جی آر اے ایم ایس کی طرز پر ماہانہ رپورٹس کی اشاعت
-
آخری میل کے افسران کی نقشہ سازی
-
کال سینٹرز میں فیڈ بیک سسٹم کا آغاز
-
شکایات کو نمٹانے کے سلسلے میں اضلاع / محکموں / ایچ او ڈی کی درجہ بندی کرنا
-
جے کے آئی آر اے ایم ایس پورٹل میں اپیل سسٹم تیار کرنا
-
ون یو ٹی ون پورٹل
میٹنگ کے دوران اظہار خیال کرتے ہوئے عوامی شکایات کی سکریٹری محترمہ ریحانہ بتول نے مرکزی سکریٹری اور ان کی افسران کی ٹیم کو جے کے آئی آر اے ایم ایس پورٹل کے مجموعی کام کاج اور شکایات کے ازالے کے بارے میں تفصیل پیش کی ۔ انھوں نے کہا کہ جے کے آئی جی آر اے ایم ایس پر شکایات کے نمٹانے کا فیصد فی الحال 96 فیصد ہے اور پورٹل پر موصول ہونے والی 322964شکایات میں سے اب تک 310132شکایات کو نمٹایا جا چکا ہے۔ انھوں نے اجلاس کو مزید بتایا کہ سی پی جی آر اے ایم ایس پورٹل کے ذریعے جے کے آئی جی آر اے ایم ایس کو موصول ہونے والی 26739شکایات میں سے 25755کو نمٹا دیا گیا ہے۔ انھوں نے مزید کہا کہ جے کے ایل جی جی سی مرکزی سکریٹری کی خواہش کے مطابق شکایات کے ازالے کے نظام کو بہتر بنانے کے لیے ضروری اقدامات کرے گا۔